Lav et referat af nedenstående tekst:

Tekst:
Torsdag klokken 17.00 går det løs. Det er årets pokalfinale, der skal spilles i Parken i København. Og her er dette års modstandere FC København og AaB. - Lad os gøre det til en magisk dag i morgen for os som hold, men også som by og for fansene, lyder det fra Rasmus Thelander som i 2014 blev den helt store helt i pokalfinalen. Pokalen står derovre, skal den med hjem til Aalborg i morgen? - Det håber jeg. Det er en fantastisk mulighed og en fantastisk dag. Vi kommer her med et positivt syn på det. Så vi vil ud og prøve at præstere mod et ekstremt godt fodboldhold, men vi er klar til det, fortæller cheftræner Oscar Hiljemark, som kort forinden er blevet forlænget i sin rolle til 2027. Parken i København er hjemmebane for netop FC København, men torsdag skal den agerere som hjemmebane for aalborgenserne teoretisk set. Om det er en fordel for løverne, at det er på vant græs, er dog ikke til at spå om ifølge cheftræneren. -	Åh, jeg håber og tror på, at spillerne føler, at det er en 50-50 kamp, når vi går ind i det. Hvilket det jo er med alle forberedelserne rundt omkring. Så vi skal bare spille en fodboldkamp, hvor vi spiller 90 minutter, og så vil vi se, hvem der er bedst i morgen, fortæller Oscar Hiljemark. Mens AaB torsdag har blikket stift rettet mod pokalfinalen og muligheden for at kunne spille europæisk fodbold i næste sæson, så er kontrasten stor til fodboldklubbens sæson i Superligaen. Her kæmper aalborgenserne nemlig for overlevelse. Og selvom klubben på nuværende tidspunkt befinder sig over stregen med et point over Horsens, så er det ikke ensbetydende med, at nordjyderne er sikre - slet ikke. Søndag møder AaB nemlig FC Midtjylland hjemme, og det er også et svært opgør, som spillerne står overfor. - Vores tankegang siden aller første dag har været, at hver eneste kamp betyder meget, og det vil det også imorgen. Så pokalfinalen er egentlig bare en fantastisk mulighed for at komme ud og optræde foran et fyldt stadion og lave noget sammen og forhåbentlig skrive historie. Så vi glæder os, forsikrer cheftræner Oscar Hiljemark.

Referat:
Udover Pokalfinalen torsdag står AaB stadig overfor nogle svære kampe i Superligaen.